Tulude suurenemine on tingitud metsamaterjali hinna tõusust, ütles RMK finantsdirektor Jaanus Laas. Kui möödunud aastal maksis metsamaterjali tihumeeter esimesel poolaastal keskmiselt 476 krooni, siis tänavu maksis see 594 krooni. Metsamaterjali hinnatõusu peamiseks põhjuseks on  saematerjali suurenenud nõudlusest tingitud hinnakasv Euroopa turul, mis võimaldab ka kohalikel saeveskitel toorme eest kõrgemat hinda pakkuda.